FITS are loc la Sibiu, în perioada 21 iunie – 30 iunie, iar tema acestei ediții – a 31-a – este PRIETENIE.
Constantin Chiriac a trecut în revistă cele mai importante evenimente speciale şi: “Este o ediţie fără precedent. Mi-a fost greu să cred că putem să depăşim o ediţie aniversară precum cea de anul trecut. Probabil că Prietenia a adus alături de noi atâtea nume importante de la John Malkovich la Pippo Delbono, de la Tim Robbins la Sasha Waltz, de la Mikhail Baryshnikov la Isabelle Adjani, de la Neil LaBute la Jan Fabre. Sunt atât de multe pe care nu le-am mentionat încă, aşa că invităm publicul să descopere programul de pe site şi în aplicaţia FITS, să urmărească toate canalele noastre de comunicare, pentru că încercăm să ne adaptăm mesajul pe Facebook, Instagram, TikTok, LinkedIn sau Blogul FITS.” a declarat Preşedintele FITS, Constantin Chiriac.
Constantin Chiriac a vorbit şi despre celelalte secțiuni al căror program este disponibil pe site-ul Festivalului (sibfest.ro): Spectacole-lectură (7 evenimente programate), Conferințe de presă și Conferințe speciale (22 de evenimente), Expoziții (191 de evenimente), Platforma de Arte Vizuale (PAV), Therme Forum, Lansări de carte (22 de evenimente), și la care publicul este așteptat cu drag.
Ediţia din acest an va include şi un bogat sezon francez, care va celebra cei 100 de ani aiInstitutului Francez în România, precum şi un amplu sezon polonez, care va oferi o avanpremieră a Sezonului Cultural România-Polonia 2024-2025.
Ediția a 31-a a FITS se va desfășura în perioada 21-30 iunie și va oferi cu o treime mai multe spectacole decât anul precedent, cu o medie de 5 sepectacole pe zi. De asemenea anul acesta vor exista mai multe spații de spectacol în aer liber și numeroase surprize, alături de invitați de mare valoare culturală, atât naționali, cât și internaționali. Tema ediției de anul acesta este prietenia, și subliniază importanța legăturilor umane care au fundamentat evoluția Festivalului pe parcursul a 31 de ani.
Constantin Chiriac a declarat că prețurile biletelor este la fel ca în anii trecuți. În plus față de sutele de evenimente cu intrare liberă, prețurile biletelor vor fi între 30 și 150 de lei, același nivel ca în 2022, cu reduceri disponibile pentru mai multe categorii, menționează oradesibiu.